મૅરેજમાં આલિયા સાથે આવેલા તેના પપ્પા (પંકજ કપૂર)નો નવો જ પ્રૉબ્લેમ છે. તેઓ એવું માને છે કે આ જગતમાં તેની દીકરીને લાયક કોઈ છોકરો પેદા થયો જ નથી. આ જ કારણે જગિન્દર અને આલિયાના પપ્પા વચ્ચે પણ ચાલુ મૅરેજે મછમછ ચાલ્યા કરે છે. પપ્પા આલિયાને જગિન્દરથી દૂર કરવાનું કામ કરે છે અને જગિન્દર એટલો જ આલિયાની નજીક રહેવાની કોશિશ કરે છે. મૅરેજ ચાલતાં રહે છે અને ચાલી રહેલાં એ મૅરેજની વચ્ચે એક લવ-સ્ટોરી પણ ઘડાતી રહે છે.